Sofjan Wanandi

Sofjan Wanandi (lahèr 3 Maret 1941; lahèr kalabân nyama Liem Bian Khoen) panèka pangusaha Indonèsia bân sè anḍi' bisnis Gemala Group (samangkèn Santini Group). Salèrana panèka alè'na Jusuf Wanandi (Liem Bian Kie) (politikus senior bân pamaddhek CSIS).

Sofjan jhughân noro' ḍâlem pargerraghân rèformasi.Suryadinata, L., Arifin, E.N. and Ananta, A., 2003. Indonesia's population: Ethnicity and religion in a changing political landscape (No. 1). Institute of Southeast Asian Studies. Salèrana ampon bânnya' pangalaman ḍâlem  bidang èkonomi, birokrasi, bân politik.Tempo Online. Èaksès 13 April 2020. http://www.tempo.co.id/ang/min/02/25/nas4.htm .  Èarsipaghi 2011-07-15 è Wayback Machine. Wawancara Sofyan Wanandi

 Karir bân Parjhâlânan Oḍi' 

 Sakola bân dhunnya aktivis 
Sejjhâk kènè', Sofjan ampon akompol sareng dhunnya usaha. Bâkto ghi' asakola SMP Padang, Sofjan Wanandi ampon dhâddhi pajâgâna toko kelontong bân binatu, anḍi'na eppa'na dhibi'.

Tapè, saellana dâri SMP (1957), salèrana èntar ka Jakarta ghâbây nerrossaghi asakola. Salèrana maso' ka SMA Kanisius Jakarta (lulus 1960). Salèrana nerrossaghi studi ka Fakultas Èkonomi Univèrsitas Indonèsia (tk. V 1965). Bâkto dhâddhi mahasiswa ka'dinto, kontribusina ngallè ka dhunnya aktivis. Salèrana sempet oḍi' è Bandung bâkto ètarèma kuliyah è Fakultas Èkonomi Univèrsitas Padjadjaran. Tapè polana ta' abit saellana ghânèka salèrana ètarèma è UI, salèrana ngallè ka Jakarta.apindo.or.id. Lebih Dekat dengan Sofjan Wanandi, Ketua Umum Apindo (2008-2013). http://apindo.or.id/index.php/artikel/aW5mbywzNg==  Èarsipaghi 2010-01-25 è Wayback Machine.. Èaksès tangghâl 20-01-2026

Bâkto è Univèrsitas Indonèsia, salèrana dhâddhi Katua Parkompolan Mahasiswa Katolik Rèpublik Indonèsia (PMKRI).Suryadinata, L. ed., 1997. Ethnic Chinese as Southeast Asians. Institute of Southeast Asian Studies. 

 Abâli abisnis 
Salèrana abâli ngalakonè dhunnya usaha. Cita-citana dhâddhi pangusaha molaè dhâddhi kanyata'an è taon 1974, panèka ghun pan-bârâmpan arè saellana kadhâddhiyân Malari 15 Januwari 1974. Salèrana èkaparcajâ Yayasan Kostrad mimpin pan-bârâmpan perusahaan. Bâkto ghânèka salèrana ajabat bekkèl Prèsidèn Direktur PT Dharma Kencana Sakti sè è bâbâna bâḍâ PT Garuda Mataram (parancang motor), PT Mandala Airways, bân PT Dharma Putra Film. Bâkto mimpin PT Tri Usaha Bakti, salèrana toron ka dhunnya usaha è bidang industri, parkapalan, asuransi, bân konstruksi.

Terros, awwâlla dâri PT Pakarti Yoga, Sofjan arintis bisnissâ è Grup Gemala. Perusahan sè èrintis ka'dinto ollè modal kalabân sorat tana romana eppa'na bân gedung CSIS. Gedung CSIS dhibi' èpaghâdhi saellana èberri' èdhi sareng Ali Murtopo. Polana lakona Grup Gemala sè ghu-ongghu (kantos 2008), ampon anḍi' lebbi ḍâri 15 èbuh tenaga Karjâ bân ampon aghuna è mancanaghârâ (Australia bân Kanada). Anḍi' jhughân pan-bârâmpan perusahaan Rajâ è bâbâna akadhi asuransi Wahana Tata, pabrik aki PT Yuasa Battery Indonèsia, pabrik farmasi, bân laènna.

 Sombher-sombher